section_heading: Portret povijesti
paragraph_text: Povijesna prezentacija akcije kompanije Charlie koju je predvodio kapetan Ralph E. Goranson prikazana je u uvodnom dijelu filma. Sama sekvenca i detalji događaja vrlo su slični povijesnim napisima uključujući povraćanje mnogih vojnika netom prije iskrcavanja odnosno tijekom približavanja obali, velikog broja žrtava vojnika koji su izlazili iz brodova te otežano povezivanje susjednih jedinica na samoj obali. Kontekstualni detalji akcije kompanije također su prikazani realno, a to se posebno odnosi na točna imena za sektore koje je kompanija napadala te za sektore ponovnog okupljanja jedinica. Osim iskrcavanja, u filmu je također prikazana i misija zauzimanja bunkera na vrhu brda - misija koja nije bila u originalnim planovima kompanije Charlie, ali koju je kompanija svejedno izvršila nakon iskrcavanja.Saving Private Ryan: Company C, 2nd Ranger Battalion. Sproe.com. Preuzeto 8. rujna 2011.